
18 Maj 2020
Konsultimi prioriteteve për Thirrjen e Tretë Publike për Organizatat e Shoqërisë Civile


Bashkia Prrenjas në bashkëpunim me Programin Rajonal mbi Demokracinë Vendore në Ballkanin Perëndimor (ReLOaD) i cili financohet nga Bashkimi Evropian dhe  zbatohet nga UNDP, ka filluar procesin e shpalljes së Thirrjen e Tretë Publike për Organizatat e Shoqërisë Civile (OSHC-të). Hapi i parë i këtij procesi është konsultimi me OSHC-të i prioriteteve të thirrjes. Duke patur parasysh situatën në vend ku takimet me pjesëmarrje të lartë individësh nuk janë të lejuara, bashkia ka vendosur të kryej procesin e konsultimit të prioriteteve online. 
Në këtë kuadër bashkia Prrenjas bazuar në dokumentat strategjike ka përzgjedhur pesë prioritete të detajuar me dy nënprioritete si më poshtë. 
1. Aktivizimi i të rinjve 
1.1. Zhvillimi i profesioneve tipike rajonale për të rinjtë, bazuar në modele inovacion në fushën e teknologjisë kreative, turizmit, artit dhe kulturës.
1.2. Përfshirja e të rinjve në aktivitete kulturore në të gjithë territorin e Bashkisë Prrenjas.

2. Shërbimi Social 
2.1. Përmirësimi i shërbimve sociale për grupet vulnerabël.
2.2. Shërbime emergjencash dhe të tjera për gratë e dhunuara. 

3. Zhvillimi i qëndrueshëm  i  turizmit 
3.1. Promovimi i vlerave kulturore dhe turistike të zonës nëpërmjet aktiviteteve rekreative, sportive dhe punës artizanale duke përfshirë: evidentimi i produkteve unike, markëzimi  dhe promovimi e tyre në treg.
3.2. Krijimi i një strukture dhe rritja e kapaciteve për ngritjen e një muzeu në Bashkinë Prrenjas. 

4. Mbrojtja e mjedisit
4.1. Mbrojtja dhe promovimi i një mjedisi të qëndrueshëm si dhe zhvillimi i aktiviteteve sportive dhe turistike miqësore ndaj ambientit. 
4.2. Rritja e kapaciteteve dhe ngritja strukturave ndihmëse për njohjen, mbledhjen dhe përpunimin e bimëve medicinale.

5. Bujqësi 
5.1. Evidentimi i produkteve bujqësore vendase, markëzimi dhe promovimi i tyre në treg.
5.2. Promovimi i njohurive inovative mbi agrikulturën dhe nxitja e infrastrukturës mbështetëse për fermerët. 

[bookmark: _GoBack]Bashkia Prrenjas fton të gjitha OSHC-të e interesuara të marrin pjesë në procesin e konsultimit të këtyre prioriteteve. Thirrja e tretë publike për OSHC-të do të ketë tre prioritete, secila e detajuar me dy nën prioritete. OSHC-të marrin pjesë në procesin e konsultimit duke: 
1. Dërguar komentet e tyre mbi prioritetet me email brenda datës 22/05/2020
Email:    bashkiaprrenjas@hotmail.com
2. Votuar në anketën për zgjedhjen e tre nga pesë prioritetet (6 nga 10 nën-prioritetet) e propozuara nga bashkia deri në datën 22/05/2020
Link për anketën: https://www.surveymonkey.com/r/PXBQ89W
3. Marë pjesë në takimin online në datë 21/05/2020 ora 11:00
Link për takimin online[footnoteRef:1]:  [1:  Për efekt transparence dhe të mbajtjes së minutave të sakta të takimit, ky takim online do të rregjistrohet sipas rregjistrimit automatik të aplikacionit ZOOM. Pjesëmarrje në këtë takim online mund të kryhet edhe pa shkarkimin e aplikacionit nga cdo kompjuter.] 

https://us04web.zoom.us/j/75825973714?pwd=Wis1MmtsWVkzVUkya3NqaVpQOFZpZz09
Për të përcaktuar proritetet finale të thirrjes së tretë publike, bashkia  Prrenjas do të shqyrtojë të gjitha komentet dhe propozimet e shoqërisë civile sipas afateve më poshte: 
	Procesi
	Shënime
	Kohëzgjatja

	1. Publikimi ne faqen e internetit dhe rrjetet sociale të bashkisë i prioriteteve të propozuara së bashku me një adresë emaili ku dërgohen komente mbi to
	Publikimi në faqen e bashkisë dhe rrjetet sociale të bashkisë dhe dërgohet me email listës së OSHC-ve
	Afati për komente 5 ditë pune 

	2. Organizimi i një “monkey survey” për të votuar 3 nga 5 prioritetet. 
	Publikimi në faqen e bashkisë dhe rrjetet sociale dhe dërgohet me email listës së OSHC-ve
	Afati për votim 5 ditë pune 

	3. Organizimi i një takimi online në platforma si Zoom/Skype ku mund të përfshihen sa më shumë persona 
	Publikimi i njoftimit në faqen e bashkisë dhe rrjetet sociale dhe dërgohet me email listës së OSHC-ve
	Takimi 4 ditë pune pas njoftimit

	4. Shqyrtimi i të gjitha të dhënave të mbledhura nga Bashkia (minuta takimi online, komente dhe votimit)
	Grupi i punës që merr në shqyrtim materialet mund të përfshijë edhe pjesëmarrës nga ReLOaD
	

	5.  Publikimi ne faqen e bashkisë dhe rrjetet sociale i 3 prioriteteve të përzgjedhura së bashku me nën prioritetet për thirrjen publike
	
	10 ditë pune nga data e shpalljes 

